Εκδήλωση της Εταιρείας Ελληνικής Γλώσσας και Μουσικής για τους Τέσσερις Μάρτυρες
2024-12-09 18:00 (Europe/Athens) | Ρεθύμνου
Εκδήλωση της Εταιρείας Ελληνικής Γλώσσας και Μουσικής με τίτλο «Η αγιολογική, λατρευτική και εικαστική παράδοση των Τεσσάρων Μαρτύρων» θα πραγματοποιηθεί στην αίθουσα εκδηλώσεων του Ιερού Ναού των Τεσσάρων Μαρτύρων Ρεθύμνου τη Δευτέρα 9 Δεκεμβρίου 2024 και ώρα 18:00
Ομιλητές στην εκδήλωση θα είναι η Λουίζα Καραπιδάκη, Υπεύθυνη Μουσειακής Συλλογής Ακαδημίας Αθηνών, η Δέσποινα Πετρουγάκη – Καλαϊτζαντωνάκη, PhD Βυζαντινής Φιλολογίας και ο Γιώργος Τσερεβελάκης, PhD Νέας Ελληνικής Φιλολογίας
Συντονίστρια η κα Μαρίνα Δετοράκη, Καθηγήτρια Βυζαντινής Φιλολογίας
Η εκδήλωση πλαισιώνεται μουσικά από το Σύνολο Κρητικής και Ακριτικής Μουσικής του Μουσικού Σχολείου Καλαμάτας υπό τη διεύθυνση της Γεωργίας Ψαραδέλλη.

Λήξη επετειακού έτους 200ετηριδος Αγίων Τεσσάρων Νεομαρτύρων
2024-12-29 07:00 - 11:00 | Αίθουσα Ι.Ν. Τεσσάρων Μαρτύρων, Πλατεία Τεσσάρων Μαρτύρων, Ρέθυμνο, Ρεθύμνου, 74100, Ελλάδα
Επί τη συμπληρώσει 49 ετών από των Εγκαινίων του Ιερού Ναού των Αγίων Τεσσάρων Μαρτύρων πόλεως Ρεθύμνης (28 Δεκεμβρίου 1975) και επί τη λήξει του Επετειακού Εορταστικού Έτους της 200ετηρίδος από του μαρτυρίου των Αγίων Τεσσάρων Νεομαρτύρων, Μανουήλ, Αγγελή, Γεωργίου και Νικολάου (1824-2024), την Κυριακή μετά την Χριστού Γέννησιν, 29ην Δεκεμβρίου 2024, εις τον εν λόγω Ιερόν Ναόν, θα τελεσθή η Θεία Λειτουργία υπό του Πανοσιολογιωτάτου Αρχιμανδρίτου κ. Φιλοθέου, Καθηγουμένου της Ιεράς Μονής Καρακάλλου Αγίου Όρους, χοροστατούντος του Σεβασμιωτάτου Ποιμενάρχου ημών Μητροπολίτου Ρεθύμνης και Αυλοποτάμου κ.κ. Προδρόμου.
Κατά την Θείαν Λειτουργίαν θα τελεσθή Αρχιερατικόν Ιερόν Μνημόσυνον υπέρ αναπαύσεως των ψυχών πάντων των αοιδίμων κτητόρων, ανακαινιστών, δωρητών και αφιερωτών του Ιερού Ναού, καθώς και των διατελεσάντων Εφημερίων αυτού, ιδιαιτέρως δε του κτήτορος αοιδίμου Πρωτοπρεσβυτέρου Μιχαήλ Σταυριανάκη και του ανακαινιστού αοιδίμου Πρωτοπρεσβυτέρου Ιωάννου Σκαλίδη.
Ακολούθως, εις την αίθουσαν εκδηλώσεων του Ιερού Ναού των Αγίων Τεσσάρων Μαρτύρων, θα πραγματοποιηθή τιμητική εκδήλωσις, κατά την οποίαν θα ομιλήσουν:
α) Η κ. Κυριακή Μαράκη διά τον αοίδιμον Πρωτοπρεσβύτερον Μιχαήλ Σταυριανάκην, κτήτορα του Ιερού Ναού.
β) Ο κ. Ιωάννης Καλαϊτζάκης, εκδότης της τοπικής εφημερίδος «Κρητική Επιθεώρησις», διά τον αοίδιμον Πρωτοπρεσβύτερον Ιωάννην Σκαλίδην, ανακαινιστήν του Ιερού Ναού.
